El termine chat o conversasion el njien doparà par dire a on gran numaro de servisi, sia telefonisi che via internet, st'ultimi i njien anca ciamai "Chat online" o strenxamente in veneto "chat so internet". Sti servisi i xe anca masa difarenti intrà de lori, ma i ga tuti in comun do robe: La conversasion la njien fata in tenpo reale. El servisio połe metare in contato anca xente che no se conose, de sołito in forma anonima. La parola Chat ingrupa tuti i protocoli che i laora la funsion de comunicasion tra do o pì persone, tra sti cuà anca i client de chat, come XChat o ChatZilla che i dopara el protocolo Internet Realy Chat. Ghe xe altri tipi de protocoli, ma che i xe ragrupai in cel che njien ciamà mesajistega istantanea come Whatsapp e Facebook Messenger tra i pì conosui, o anca senpliçemente el servisio de SMS par çelulare, chel jera inisialmente sta fato so la rete GSM, ma che al dì de oncò se pole fare anca co internet grasie ai VoIP.